Diari Oficial de la Generalitat Valenciana


Sumari del DOGV 612, del 22-06-1987 (1987/809096)

ACORD de 25 de maig de 1987, del Consell de la Generalitat Valenciana, pel qual s'adequa l'aplicació règim retributiu previst en les Lleis 30/1984, de Mesures per a la Reforma de la Funció Pública, i 10/1985, de la Funció Pública Valenciana, al personal adscrit a la Funció Inspectora Educativa a la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   612

Data del DOGV
:   22-06-1987

Secció del DOGV
:   ALTRES DISPOSICIONS

Número del document
:   1987/809096


Data del document
:   25-05-1987

Organisme emissor
:   Conselleria de Cultura, Educació i Ciència

Tipus de document
:   Acord

Acord de 25 de maig de 1987, del Consell de la Generalitat Valenciana, pel qual s'adequa L'aplicació del règim retributiu previst en les Lleis 30/1984, de Mesures per a la Reforma de la Funció Pública, I 10/1985, de la Funció Pública Valenciana, al personal adscrit a la Funció Inspectora Educativa a la Generalitat Valenciana.  
El Consell de la Generalitat Valenciana, en sessió celebrada el dia 25 de maig de 1987, adoptà l'Acord següent:   
Per Decret 36/1986, de 10 de març, del Consell de la Generalitat Valenciana, fou regulada i organitzada la Funció Inspectora en matèria d'educació no universitària a la Comunitat Valenciana. L'Ordre de la Conselleria de Cultura, Educació i Ciència, de 19 de desembre de 1986, desenvolupà l'esmentat Decret tot i regulant el funcionament de la Inspecció Educativa.   
Per Ordre de la Conselleria de Cultura, Educació i Ciència de 18 de juny de 1986, hom convocà concurs de mèrits per a la provisió de llocs de treball per a la Funció Inspectora Docent, i es resolgué la convocatòria per Ordre de la mateixa Conselleria de 3 de desembre de 1986.   
Per tal d'aplicar a tot el personal de la Generalitat Valenciana el nou règim retributiu previst en les Lleis 30/1984, de 2 d'agost, de Mesures per a la Reforma de la Funció Pública, i 10/1985, de 31 de juliol, de la Funció Pública Valenciana, cal una adequació peculiar en el cas de la Inspecció Educativa que, sense perdre la referència amb el sistema elegit per a tot el personal de la Generalitat Valenciana, observe la deguda relació amb el règim establert per al personal docent, sector de l'Administració del qual es nodreix la Funció Inspectora en la seua nova concepció i sobre el qual projecta la seua actuació.   
Adequació que, a més, ve exigida per la seua organització funcional i pel contingut dissenyat per a cada un dels seus llocs amb independència del grup de procedència de qui l'ocupe.   
Per tot això, a proposta del Conseller de Cultura, Educació i Ciència, s'acorda:   
Les retribucions del personal adscrit a la Funció Inspectora Educativa a la Comunitat Valenciana seran les que figuren en el quadre que s'adjunta com a annex.   
València, 25 de maig de 1987.   
El Conseller d'Administració Pública i Secretari del Govern Valencià  
VICENT SOLER I MARCO  
ANNEX  
RIBUCIONS DEL PERSONAL ADSCRIT A LA FUNCIO INSPECTORA EDUCATIVA EN LA GENERALITAT VALENCIANA  
   
Lloc de Treball Grup Sou C.Desti. C.Especifi. Total Total  
 Mensual Mensual Mensual Mensual Anual  
   
Cap de la Unitat  
d'Inspecció   
Educativa del  
Servei Territorial. A 078.549 67.839(26) 102.458(C) 123.499 3.544,280  
 B 90.979 67.839(26) 1-02.458(C) 261,276 3.317.270  
   
Inspector   
Coordinador de   
Circurascripció o  
de Programa A 875.857 60.189(25) 79.066(B) 811.356 3.171.776  
 B 90.979 60,189(25) 79.066(B) 355.838 2.944.766  
   
Inspector Adjunt  
al Coordinador de  
Programa, o de   
Circumscripció A 975.503 56.637(24) 74.711 (B) 383.762 3.076.892  
 B 90.979 56.637(24) 74.711 (B) 577.180 2.849.882